
	ΠΡΕΣΒΕΙΑ ΚΥΠΡΙΑΚΗΣ ΔΗΜΟΚΡΑΤΙΑΣ

Μορφωτικό Γραφείο

ΣΠΙΤΙ ΤΗΣ ΚΥΠΡΟΥ

Ξενοφώντος 2Α, 105 57 Αθήνα

Τηλ. 210 3734934  Fax 210 3734904

	Παρουσίαση του βιβλίου της

τέως Ευρωβουλευτού

Αντιγόνης Περικλέους Παπαδοπούλου

Η μετεξέλιξη της κυπριακής οικογένειας  Αφηγήσεις από τρεις γενιές γυναικών

στο Σπίτι της Κύπρου

Tην Τετάρτη 28 Ιανουαρίου 2015 και ώρα 20:00  θα πραγματοποιηθεί στο Σπίτι της Κύπρου, Ξενοφώντος 2Α  Σύνταγμα,  η  παρουσίαση του βιβλίου της τέως Ευρωβουλευτού Αντιγόνης Περικλέους Παπαδοπούλου Η μετεξέλιξη της κυπριακής οικογένειας.  Αφηγήσεις από τρεις γενιές γυναικών.


Χαιρετισμό θα απευθύνει ο δρ Ηρακλής Ζαχαριάδης, Πρόεδρος Ελληνικού Πολιτιστικού Ομίλου Κυπρίων Ελλάδος (Ε.Π.Ο.Κ.), ιστορικός ερευνητής, μέλος του Φιλολογικού Συλλόγου «Παρνασσός».


Για το βιβλίο θα μιλήσουν ο κ. Σταύρος Σταύρου, Φιλόλογος - λογοτέχνης, μέλος του Φιλολογικού Συλλόγου «Παρνασσός» και η Δρ Μαρία Γκασούκα, Αν.

Καθηγήτρια του  Πανεπιστημίου Αιγαίου.


Θα ακολουθήσει σύντομο μουσικό πρόγραμμα με την Εύη Καπάταη.  Στο πιάνο θα συνοδεύει ο  μαέστρος Γιώργος Παγιάτης.


Η Αντιγόνη Παπαδοπούλου γεννήθηκε στην κατεχόμενη Μόρφου, από όπου εκτοπίστηκε το 1974  λόγω της τουρκικής εισβολής. Σπούδασε,  με υποτροφία, Χημεία στις ΗΠΑ και τη Μ. Βρετανία.  Μεταπτυχιακές σπουδές στη Διοίκηση Επιχειρήσεων (ΜΙΜ)  και  τις Ανθρωπιστικές Σπουδές (Πανεπιστήμιο Αιγαίου). Εκλέχτηκε για πρώτη φορά βουλευτής το 2001. Διετέλεσε  επίσης Ευρωβουλευτής, Μέλος της Κοινοβουλευτικής Συνέλευσης του  Συμβουλίου της Ευρώπης, Δήμαρχος της κατεχόμενης Μόρφου, Δημοτική Σύμβουλος Στροβόλου. Είναι Πρόεδρος της Γυναικείας Οργάνωσης του Δημοκρατικού Κόμματος  και μέλος των Συλλογικών Οργάνων του ΔΗΚΟ από το 1994.  Έχει εκδώσει άλλα δύο βιβλία: Μπροστά στο Συρματόπλεγμα του Αττίλα (1996) και Γυναίκα: Το Άλλο Μισό του Ουρανού (2006).  Το νέο  βιβλίο της, έχει τιμηθεί από τον ΕΠΟΚ ( Αθήνα - Νοέμβριος 2014).  


Το βιβλίο βασίζεται στη διπλωματική εργασία της συγγραφέως την οποία παρουσίασε στο 2010 στο πλαίσιο του μεταπτυχιακού προγράμματος Σπουδών, «Φύλο και Νέα Εργασιακά και Εκπαιδευτικά Περιβάλλοντα στην Κοινωνία της Πληροφορίας» στο Πανεπιστήμιο του Αιγαίου.  Στηρίχθηκε σε εθνογραφική ποιοτική έρευνα, με ομάδες εστίασης τρεις γενεές γυναικών: τη γιαγιά, την κόρη και την  εγγονή, από την ίδια οικογένεια, με διαφορετικές βιωματικές εμπειρίες, μορφωτικό επίπεδο, γεωγραφική προσέλευση, πρόσφυγες ή αυτόχθονες.  Ιχνηλατεί, μέσα από μια εθνογραφικού τύπου ποιοτική έρευνα, το ιδεολογικό υπόβαθρο της ραγδαίας μετεξέλιξης των κοινωνικών αξιών, τις πολιτισμικές αντιλήψεις και συμπεριφορές, ειδικά στην κυπριακή οικογένεια, και τους μετασχηματισμούς της διεθνώς, σε Ελλάδα και Κύπρο. 

